రామ్ సుందర్ దాస్

రామ్ సుందర్ దాస్ ( 1921 జనవరి 9 - 2015 మార్చి 6)భారతీయ రాజకీయ నాయకుడు బీహార్ రాష్ట్ర ముఖ్యమంత్రిగా పనిచేశాడు. రాం సుందర్ దాస్ హాజీపూర్ నియోజకవర్గం నుండి రెండుసార్లు ఎంపీగా గెలిచి పార్లమెంటుకి ఎన్నికయ్యాడు.

 వ్యక్తిగత జీవితం 

రాం సుందర్ దాస్ 1921 జనవరి 9న బీహార్‌లోని సరన్ జిల్లా సోన్‌పూర్ సమీపంలోని గంగాజల్‌లో చమర్ కులంలో జన్మించాడు. రామ్ సుందర్ దాస్ సోన్‌పూర్‌లోని పాఠశాలలో మెట్రిక్యులేట్ పూర్తి చేసాడు. రామ్ సుందర్ దాస్ కలకత్తాలోని విద్యాసాగర్ కళాశాలలో చదివాడు. రామ్ సుందర్ దాస్ కాలేజీ నుంచి బయటికి వచ్చేసి భారత స్వాతంత్ర్యోద్యమంలో పాల్గొన్నారు. రామ్ సుందర్ దాస్ కు 1956లో సవితదేవితో వివాహం జరిగింది ముగ్గురు పిల్లలు, ఇద్దరు కొడుకులు ఒక కూతురు ఉన్నారు.

 రాజకీయ జీవితం 

1942 క్విట్ ఇండియా ఉద్యమంలో పాల్గొని రామ్ సుందర్ దాస్ భారత దేశ స్వాతంత్ర్య ఉద్యమంలో క్రియాశీలక పాత్ర పోషించారు. రామ్ సుందర్ దాస్ తన స్వస్థలమైన సోన్‌పూర్‌లో కాంగ్రెస్ సోషలిస్ట్ పార్టీలో కార్యకర్తగా పనిచేశారు. కాంగ్రెస్ సోషలిస్ట్ పార్టీ, వరుస విలీనాల ద్వారా ప్రజా సోషలిస్ట్ పార్టీ (PSP)లో భాగమైంది. 1957 లోక్‌సభ ఎన్నికలలో, రామ్ సుందర్ దాస్ హాజీపూర్ నుండి సోషలిస్ట్ పార్టీ అభ్యర్థిగా పోటీ చేసి ఓడిపోయాడు. రామ్ సుందర్ దాస్ ఓడిపోయిన హాజీపూర్ నుండి మళ్లీ పోటీ చేసి రెండుసార్లు ఎంపీగా హాజీపూర్ నుండి గెలిచాడు . 1968లో, రామ్ సుందర్ దాస్ బీహార్ శాసనమండలి సభ్యుడిగా ఎన్నికయ్యాడు. 1977 వరకు రామ్ సుందర్ దాస్ శాసనమండలి సభ్యుడుగా పనిచేశాడు.

1977 బీహార్ శాసనసభ ఎన్నికలలో, రామ్ సుందర్ దాస్ సోన్‌పూర్ శాసనసభ నియోజకవర్గం నుండి ఎమ్మెల్యేగా ఎన్నికయ్యారు.

ప్రభుత్వ ఉద్యోగాల్లో వెనుకబడిన కులాలకు రిజర్వేషన్లు కల్పించాలని సిఫార్సు చేసిన ముంగేరి లాల్ కమిషన్ నివేదికను అమలు చేయాలని ముఖ్యమంత్రి కర్పూరీ ఠాకూర్ తీసుకున్న నిర్ణయంపై కాంగ్రెస్ పార్టీలో పోరాటం చెలరేగింది. కర్పూరి ఠాకూర్ ముఖ్యమంత్రి పదవి నుంచి తప్పించడానికి జనతా పార్టీ సభ్యులు ప్రయత్నించారు . దళితులను ఆకర్షించడానికి రామ్ సుందర్ దాస్ ను బీహార్ కొత్త ముఖ్యమంత్రిగా ప్రతిపాదించారు. దీంతో కర్పూరీ ఠాకూర్ అనుకూల సభ్యులు రామ్ సుందర్ దాస్ అనుకూల సభ్యులు రెండు వర్గాలుగా విడిపోయారు . రామ్ సుందర్ దాస్ కు మద్దతు ఎక్కువగా ఉండటంతో కర్పూరి ఠాకూర్ ముఖ్యమంత్రి పదవికి రాజీనామా చేయక తప్పలేదు. [ citation needed ] కర్పూరి ఠాకూర్ రాజీనామా చేసిన తర్వాత రామ్ సుందర్ దాస్ 1979 ఏప్రిల్ 21న బీహార్ ముఖ్యమంత్రి అయ్యాడు  1994 జనవరి 9న పాట్నాలో లోక్‌తాంత్రిక్ సమాజ్ వాదీ పార్టీని స్థాపించాడు.

రామ్ సుందర్ దాస్ 2015 మార్చి 6న 94 సంవత్సరాల వయస్సులో మరణించాడు 

 నిర్వహించిన పదవులు 
 1957 : 1957 భారత సార్వత్రిక ఎన్నికల్లో హాజీపూర్ (లోక్‌సభ నియోజకవర్గం) నుంచి సోషలిస్ట్ పార్టీ (ఇండియా) అభ్యర్థిగా పోటీ చేసి ఓడిపోయారు.
 1968-1977 : బీహార్ శాసనమండలి సభ్యుడు .
 1977 : లోక్‌సభ ఎన్నికల్లో హాజీపూర్ నుండి స్వతంత్ర అభ్యర్థిగా పోటీ చేసి ఓడిపోయి, నాలుగో స్థానంలో నిలిచారు కేవలం 3,449 ఓట్లను పొందారు.
 1977 : సోన్‌పూర్ శాసనసభ నియోజకవర్గం  నుండి బీహార్ శాసనసభకు ఎన్నికయ్యారు.
 1979లో బీహార్ ముఖ్యమంత్రిగా పనిచేశారు ‌.
 1980 : సోన్‌పూర్‌లో జనతా పార్టీ అభ్యర్థిగా పోటీచేసి, జనతా పార్టీ (సెక్యులర్)లాలూ యాదవ్ చేతిలో ఓడిపోయారు 
 1984 : లోక్‌సభ ఎన్నికల్లో పాలము స్థానం నుంచి జనతా పార్టీ అభ్యర్థిగా ఓడిపోయారు .
 1985 : బీహార్ శాసనసభ ఎన్నికల్లో గర్ఖా (SC) స్థానం నుంచి జనతా పార్టీ అభ్యర్థిగా పోటీచేసి ఓడిపోయారు
 1990 : పటేపూర్ నుంచి శాసనసభకు ఎన్నికయ్యారు. 
 1991 : జనతాదళ్ అభ్యర్థిగా హాజీపూర్ నుండి లోక్‌సభకు ఎన్నికయ్యారు.
 1996 : సమతా పార్టీ  అభ్యర్థిగా హాజీపూర్ నుండి లోక్‌సభ ఎన్నికల్లో ఓడిపోయారు,. 
 1998 : సమాజ్ వాదీ జనతా పార్టీ (రాష్ట్రీయ) అభ్యర్థి హాజీపూర్ నుంచి పోటీచేసి ఓడిపోయారు.
 1999 : సమాజ్ వాదీ జనతా పార్టీ (రాష్ట్రీయ) అభ్యర్థిగా హాజీపూర్ నుంచి ఓడిపోయారు. 
 2004 : రామ్ సుందర్ దాస్ సమాజ్ వాదీ జనతా పార్టీ (రాష్ట్రీయ) అభ్యర్థిగా హాజీపూర్ నుండి లోక్‌సభ ఎన్నికలలో పోటీ చేసి ఓడిపోయారు, 
 2009 : జనతాదళ్ (యునైటెడ్) అభ్యర్థిగా హాజీపూర్ నుండి లోక్‌సభకు ఎన్నికయ్యారు. రామ్ సుందర్ దాస్ 2009 సాధారణ ఎన్నికలలో హాజీపూర్ నుండి వసగా ఏడుసార్లు గెలిచిన రామ్ విలాస్ పాశ్వాన్‌ను ఓడించారు.
 2014 : నితీష్ కుమార్ జనతాదళ్ (యునైటెడ్)  అభ్యర్థిగా పోటీ చేసి హాజీపూర్ నుండి లోక్‌సభ ఎన్నికల్లో ఓడిపోయారు (మూడవ స్థానంలో నిలిచారు).

 మూలాలు 

వర్గం:1921 జననాలు
వర్గం:2015 మరణాలు
వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ ముఖ్యమంత్రులు